IVL บวกเกือบ 3% โบรกเชียร์ “ซื้อ” เป้า 57 บ. ชู “ท็อปพิค” หลังโชว์กำไร Q1 โตเกินคาด
ราคาหุ้น IVL บวกเกือบ 3% โบรกเชียร์ “ซื้อ” ราคาเป้าหมาย 57 บ. ชู “ท็อปพิค” กลุ่มปิโตรเคมี หลังโชว์กำไรไตรมาส 1/64 โตเกินคาด
7 พ.ค. 2564

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 11.00 น. อยู่ที่ระดับ 49.50 บาท บวก 1.25 บาท หรือ 2.59% สูงสุดที่ระดับ 49.50 บาท ต่ำสุดที่ระดับ 48.75 บาท ด้วยมูลค่าการซื้อขาย 821.36 ล้านบาท
 
ด้าน บล. ฟินันเซีย ไซรัส ระบุแนะนำ “ซื้อ” ราคาเป้าหมาย 57 บาท พร้อมชูให้เป็น Top Pick กลุ่มปิโตรเคมี เนื่องจากประกาศกำไรสุทธิไตรมาส 1/64 เพิ่มขึ้น 359% จากไตรมาสก่อน, เพิ่มขึ้น 953% จากปีก่อน ดีกว่าตลาดคาด 36% ส่วนกำไรปกติ เพิ่มขึ้น 144% จากไตรมาสก่อน, เพิ่มขึ้น 128% จากทั้งรายได้ที่เติบโต รวมถึง Margin ที่ดีขึ้นทั้ง PET PTA MEG และ MTBE ส่วนแนวโน้มกำไรไตรมาส 2/64 คาดยังเร่งขึ้นต่อ